Lokakylä

Lokakylä on kylä Kivijärven kunnassa Keski-Suomessa. Se sijaitsee Kivijärven itärannalla, maanteitse noin 50 kilometrin etäisyydellä vastarannalla sijaitsevasta Kivijärven kunnan keskustasta. Kannonkosken keskustaan on kylästä matkaa parikymmentä, Viitasaarelle noin 35 kilometriä.

Vuoden 2004 paikkeilla Lokakylällä ja läheisellä Talviaislahdella oli yhteensä noin 270 asukasta. Kesäasukkaita kylässä on lisäksi viitisensataa.

Lokakylän asukkaiden kokoontumistiloina toimivat yksityisessä omistuksessa oleva entinen Velun koulu ja Lokakylän Pienviljelijäyhdistyksen omistama Toukola.

Kylässä on satama ja sen yhteydessä uimaranta.

Lähteet

Kivijärven kylät